《戴少美挽词》
宋代·林亦之

一声哀管水边闻，忽忆秋风留月轩。
洛下书生来问字，襄阳耆月亦过门。
游梁无限通宵话，访戴如今何处村。
纵使鸾封到幽垅，白云荒草不堪论。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。